als_Latn dik_Latn sag_Latn
10 shkurt 2015
Gjatë këtyre ditëve dhe efektivi i Forcës Detare ka qenë në gatishmëri për çdo emergjencë detare dhe tokësore. Kështu duke ndjekur situatën në rezervuarin e Manskurisë dhe problemet e kolektorit atje, Komandanti i Forcës Detare, Gjeneral brigade Qemal Shkurti, më datën 7.2. 2015, i dha urdhër Qendrës së Zhytjeve të marrë pjesë në operacionin për zhbllokimin e këtij kolektori. Në zbatim të kësaj detyre, një grup zhytësish i QZH i përbërë nga Kom.QZH, n/kolonel Arif Curaj dhe 7 zhytësa, Kap.Lt.Lace Hila, Rreshter Sazan Pashollari, Kapter nd/mjek Vladimir Sinanaj, n/tetar Muhamet Mecorapaj, Florat Sina, N/tetar Armando Bani dhe Pr-2 Ismail Ferhati, shkuan për të ndihmuar në zhbllokimin e portës së kolektorit të rezervuarit të Manskurisë.
Fillimisht u morr kontakt me grupin e punës për këtë emergjencë, ku kishte përfaqësues dhe inxhinierë digash që kishin punuar dhe për ndërtimin e këtij rezervuari. Mbi bazën e njohjes paraprake, skemave dhe skicave të basenit, specialistët i shpjeguan zhytësve tanë ndërtimin dhe funksionimin e këtij kolektori shkarkimi. Mbi këtë bazë ne përcaktuam punën tonë në tre faza, tregon Kap.Lt. Lace Hila.
Në fazën e parë në bëmë instruktimin e personelit. Vështirësitë ishin të mëdha jo vetëm nga kushtet e motit, shiu i pandërprerë, temperaturën e ulët e ujërave të rrëmbyera, pamshmëria e vogël, por dhe kushtet e terrenit e relievit në fund të kolektorit. Faza e dytë e operacionit ishte konkrete sepse zhytësit bënë verifikimin dhe kontrollin faktik të kolektorit të shkarkimit, nxjerrjen e të dhënave të kolektorit, thellësinë e ujit në hyrje te kolektorit, etj. Këto të dhëna ju bënë evidente grupit të punës, mbi bazën e të cilit u vendos që nga ana jonë të vihej një tub në hyrje të kolektorit për dhënien e ajrit me presion, i cili bënte të mundur zhvendosjen e llumit. Ndërkohë në dalje të kolektorit, më në lartësi punohej me një sondë që fuste ajër dhe ujë për zhbllokimin e kolektorit. Të dy këto, tubi nga lart dhe ai nga poshtë bënë të mundur zhbllokimin e tubit dhe kolektorit. Ne e filluam zhytjet nga ora 9.00 deri në 16.30, të mbasdites së 7 shkurtit, thotë kapiten Hila. Operacioni ynë u ndoq nga Shefi i Shtabit Kapiten i Rangut të I-rë Adnand Agastra, prefekti i Tiranës, Sadi Vorpsi, etj.
Operacionin e mbështeti një grup specialistësh të FSK me motopompa thithëse dhe një togë e Komandës së Mbështetjes Rajonale, me mjete e pompa për shkarkimin e ujit. Gjithashtu Kap.Lace Hila, theksoi ndërhyrjen në kohë për zhbllokimin e kolektorit dhe tubat e shkarkimit, gjë që bëri të mundur evitimin e pasojave të rrezikshme për zonën Golem-Durrës nga ky bllokim.
Theksojmë se Qendra jonë e zhytjeve dhe Zhytësit e saj të talentuar kanë zhvilluar dhe më parë operacione të këtij lloji, me rrezikshmëri të lartë për jetën e tyre, si në HEC-et, Koman, Fierzë, Vau Dejës, bllokimin e portës së Liqenit të Tiranës, {Kur ndodhi përmbytja në Tiranë}, zhbllokimin e rezervuarit në Postribë, Shkodër, Dukaj të Tepelenës, Bunavi, etj.
als_Latn als_Latn als_Latn als_Latn als_Latn als_Latn